Blaze7451/Wiki-th-20250601 huggingface dataset:
ดวงตา ตุงคะมณี

ดวงตา ตุงคะมณี (เกิด 12 ธันวาคม พ.ศ. 2497) ชื่อเล่น ตุ๊ก เป็นนักแสดงหญิงเจ้าบทบาทที่มีผลงานทั้งทางละครโทรทัศน์และภาพยนตร์ เป็นพิธีกรชาวไทย มีผลงานสร้างชื่อเสียงคือเป็นพิธีกรรายการ สี่ทุ่มสแควร์ ทางช่อง 7 ร่วมกับวิทวัส สุนทรวิเนตร์ และเด๋อ ดอกสะเดา เคยได้รับรางวัลเทพทอง สาขานักวิทยุและโทรทัศน์ดีเด่น และยังเป็นพิธีกรรายการ "สีสันวันสบาย" และ "ดวงตาพาชิม"

**ประวัติ**
ดวงตา ตุงคะมณีเกิดเมื่อวันที่ 12 ธันวาคม พ.ศ. 2497 ที่โรงพยาบาลมิชชั่น อำเภอดุสิต​ จังหวัดพระนคร เป็นลูกคนที่สองในจำนวน 4 คนของคุณเฉลิม และ คุณแน่งน้อย ตุงคะมณี(เป็นหลานอาของเบญจา ตุงคะมณีนักร้องชื่อดังในอดีต) เรียนชั้นอนุบาลที่โรงเรียนอนุบาลละอออุทิศ จากนั้นจึงเรียนชั้นมัธยมต้นที่โรงเรียนเซนต์ฟรังซีสซาเวียร์คอนแวนต์ ระดับมัธยมปลายที่โรงเรียนเตรียมอุดมศึกษา จากนั้นเธอจึงเดินทางไปศึกษาต่อในด้านแฟชั่นและการดีไซน์ที่ Lucie Clayton Charm Academy ประเทศอังกฤษ เป็นเวลา 2 ปี หลังเรียนจบกลับมายังประเทศไทย จึงเข้าพิธีสมรส และเริ่มอาชีพในวงการแฟชั่น โดยทำงานเป็นนางแบบแฟชั่น นางแบบผม แต่งหน้า ถ่ายภาพลงในนิตยสาร ภาพโฆษณา โฆษณาทางโทรทัศน์ และเดินแบบในงานแสดงเสื้อผ้า
จากนั้นเธอเริ่มอาชีพการแสดง โดยเริ่มจากละครโทรทัศน์ จากการเชิญชวนของทาริกา ธิดาทิตย์ โดยรับบทเด่นในละคร ไฟอารมณ์ ทางช่อง 3 แต่เรื่องที่ได้ออกอากาศก่อนคือเรื่องที่สองของเธอ มณิมนตรา ทางช่อง 9 ที่สร้างชื่อให้กับเธอโดยทันที จากนั้นก็มีผลงานเด่น ๆ ตามมาอีกหลายเรื่อง และรับงานแสดงมาจนถึงปัจจุบัน
ด้านชีวิตส่วนตัว เธอสมรสกับ ผู้บริหารบริษัทไทยประกันชีวิต เมื่อปี 2518 และหย่าเมื่อปี 2525 มีบุตรชายเพียงคนเดียว ชื่อ นาย รุจโรจน์ ตุงคะมณี พัตเตอร์

**ผลงาน**

**ภาพยนตร์**

**ซิตคอม**
 2561 ศึกรักข้ามรั้ว

**พิธีกร**
 ประตูดวง ช่อง 7 พิธีกรร่วมกับ อาคม มกรานนท์ , ธรรมรัตน์ นาคสุริยะ , เรวัต พุทธินันทน์ , เด๋อ ดอกสะเดา , ทูน หิรัญทรัพย์ , ชลิต เฟื่องอารมย์- หัวใจสีแดง คุณคือคนเก่ง- คลื่นใต้น้ำ- จานเด็ด- สี่ทุ่มสแควร์ ช่อง 7 พิธีกรคู่กับ วิทวัส สุนทรวิเนตร- กู๊ดมอร์นิ่ง โชว์ ช่อง 9- ชีวิตไม่สิ้นหวัง ช่อง 3- อร่อยบาทเดียว- เปิดอก ช่อง 3- เพลงหวานวันวาน- กาลิเลโอเกม ช่อง 9 พิธีกรร่วมกับ พิสิทธิ์ กีรติการกุล , เทพ โพธิ์งาม- ตุ๊กตาสาธุ- ครอบจักรวาล คิทเช่น ช่อง 9- พูดกันสนั่นเมือง- รวมญาติวันหยุด ททบ. 5- แม่บ้านเหรียญทอง ช่อง 3- สีสันวันสบาย ช่อง 3- ดวงตาพาชิม ททบ. 5- คู่ทรหด ช่อง 5- โปรแกรม ฟ. ฟัน ช่อง 9 พิธีกรร่วมกับ วรุฒ วรธรรม , หนู คลองเตย- ผู้หญิงอยากรู้ ช่อง 3- ผู้หญิงอยากรู้ 100% ช่อง 3- พยากรณ์พยาเกม ททบ. 5 พิธีกรคู่กับ ยุรนันท์ ภมรมนตรี- สมาคมเมียจ๋า ททบ. 5

**ละครโทรทัศน์**

**รางวัล**
 ได้รับรางวัลเมขลา ครั้งที่ 2  ปี 2525 สาขานักแสดงประกอบหญิงดีเด่น จากละคร เรื่อง สนิมสังคม- ได้รับรางวัลเมขลา ครั้งที่ 7  ปี 2530 สาขานักแสดงประกอบหญิงดีเด่น จากละคร เรื่อง แต่ปางก่อน- ได้รับรางวัล คมชัดลึก อวอร์ด 2553 สาขานักแสดงสมทบหญิงยอดเยี่ยม จากละคร เรื่อง ไทรโศก

**อ้างอิง**

**แหล่งข้อมูลอื่น**
 tooktung/
หมวดหมู่:บุคคลจากเขตดุสิต
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:บุคคลจากโรงเรียนเตรียมอุดมศึกษา
วินเชสเตอร์ (แก้ความกำกวม)

__NOTOC__
วินเชสเตอร์ อาจจะหมายถึง- วินเชสเตอร์ (Winchester) - เมืองวินเชสเตอร์ทางภาคใต้ของอังกฤษ- นครวินเชสเตอร์ (City of Winchester)  - มหาวิหารวินเชสเตอร์ (Winchester Cathedral)  - วิทยาลัยวินเชสเตอร์ (Winchester College)  -  โรงเรียนเอกชนในวินเชสเตอร์  

**สถานที่**
วินเชสเตอร์เป็นชื่อที่นิยมใช้ตั้งเป็นชื่อเมืองโดยเฉพาะในสหรัฐอเมริกา

**ชื่อคน**
วินเชสเตอร์เป็นนามสกุลที่พบบ่อย

**ความหมายอื่น**
 ปืนวินเชสเตอร์ ปืนไรเฟิลแบบคานเหวี่ยง (lever-action) ที่ผลิตโดยบริษัท วินเชสเตอร์ รีพีททิง อาร์มส สัญชาติอเมริกัน ตั้งแต่ ค.ศ. 1873 - 1919
ปลาปิรันยาแดง

ปลาปิรันยาแดง หรือ ปลาปิรันยาท้องแดง (Red piranha, Red-bellied piranha; Pygocentrus nattereri) จัดเป็นปลาปิรันยาที่มีชื่อเสียงเป็นที่รู้จักดี อยู่ในวงศ์ Characidae มีรูปร่างคล้ายกับปลาในวงศ์นี้โดยทั่วไป แต่กรามล่างยื่นยาวออกมาเห็นได้ชัด ภายในปากมีฟันแหลมคม ส่วนหัวมีขนาดใหญ่ และข้างกระพุ้งแก้มมีกล้ามเนื้อที่แข็งแรงหนาแน่นใช้สำหรับออกแรงกรามเพื่อใช้ในการกัดกินอาหาร เกล็ดมีขนาดเล็กมีสีแดงอมชมพูแวววาวดูสวยงามเหมือนกากเพชร
มีขนาดโตเต็มที่ประมาณ 33 เซนติเมตร น้ำหนักราว 3.5 กิโลกรัม
ปลาปิรันยาแดงมีถิ่นกำเนิดที่ลุ่มแม่น้ำอเมซอนและแม่น้ำขนาดใหญ่ใกล้เคียง บริเวณภาคตะวันออกเฉียงเหนือของบราซิลและปารากวัย มีพฤติกรรมอยู่รวมกันเป็นฝูงใหญ่ ว่ายน้ำและล่าเหยื่อด้วยความรวดเร็วและดุดัน จึงขึ้นชื่อว่าเป็นปลาที่ดุร้าย สามารถจู่โจมสัตว์ที่มีขนาดใหญ่กว่าได้ แต่โดยมากหากจะโจมตีสัตว์ที่มีขนาดใหญ่กว่าแล้ว สัตว์ตัวนั้นต้องได้รับบาดเจ็บและอ่อนแออยู่แล้ว  แต่ก็มีรายงานจากแม่น้ำยาตาทางตอนเหนือของโบลิเวีย ปลาปิรันยาแดงโจมตีมนุษย์ที่กำลังว่ายน้ำอยู่จนเสียชีวิต โดยกัดแทะที่บริเวณใบหน้าโดยเฉพาะ และมีการโจมตีม้าจนท้องทะลุด้วย นอกจากนี้แล้วยังเป็นปลาที่กินซากหรือแทะเล็มกินปลาปิรันยาด้วยกันที่ตายหรือได้รับบาดเจ็บหรือติดแหติดอวนได้ด้วย
กรามล่างและฟันที่แหลมคมของปลาปิรันยาแดง
ในวัยอ่อน จะมีจุดกลมสีแดงกระจายอยู่ทั่วตัว และจุดเหล่านั้นจะเล็กลงเมื่อปลาโตขึ้นเรื่อย ๆ ตามลำดับ ปลาตัวเมียวางไข่ได้ทีละ 6,000 ฟอง และเป็นปลาที่มีความอดทนมาก สามารถมีชีวิตอยู่บนบกที่ไม่มีน้ำได้นานถึง 2 ชั่วโมง และสามารถทนอยู่ในน้ำที่มีอุณหภูมิต่ำได้ถึง 50 องศาฟาเรนไฮต์
แม้จะขึ้นชื่อในเรื่องความดุร้าย แต่ที่จริงแล้ว ปลาปิรันยาแดงเป็นปลาที่ขี้ตกใจมาก จึงต้องอยู่รวมเป็นฝูงใหญ่เพื่อที่จะโจมตีเหยื่อได้ เป็นปลาที่ชาวพื้นเมืองนิยมกินเป็นอาหาร และตกเป็นเหยื่อของสัตว์ที่มีขนาดใหญ่กว่า เช่น ปลาอะราไพม่า หลายประเทศได้มีกฎหมายห้ามนำเข้าปลาที่ยังมีชีวิตหรือนำมาเลี้ยงในประเทศเพราะเกรงว่าอาจจะหลุดลงไปแหล่งน้ำธรรมชาติ เช่น ประเทศไทย มีโทษปรับไม่เกิน 200,000 บาท และจำคุกไม่เกิน 6 ปี กระนั้นก็มียังมีลักลอบนำเข้ามาจำหน่ายและแอบเลี้ยงกันอยู่ แต่ในบางประเทศอนุญาตให้เลี้ยงได้ เช่น ประเทศญี่ปุ่น  เป็นต้น  

**อ้างอิง**

**แหล่งข้อมูลอื่น**
  รูปและข้อมูลของปลาปิรันยาแดง
หมวดหมู่:ปลาปิรันยา
หมวดหมู่:ปลาทวีปอเมริกาใต้
หมวดหมู่:สัตว์กินซาก
วินเชสเตอร์

วินเชสเตอร์ (ภาษาอังกฤษ: Winchester) เป็นเมืองหลวงของมลฑลแฮมป์เชอร์ในภาคการปกครองตะวันออกเฉียงใต้ของอังกฤษ วินเชสเตอร์ตั้งอยู่กลางนครวินเชสเตอร์ซึ่งเป็นเมืองเทศบาลมณฑลที่ตั้งอยู่ระหว่างทางตะวันตกของเซาท์ดาวน์ตามฝั่งแม่น้ำอิตเค็น วินเชสเตอร์มีเนื้อที่ 4.8 ตารางกิโลเมตร จากการสำรวจสำมโนประขากรในปี ค.ศ. 2001 วินเชสเตอร์มีประชากรทั้งหมดประมาณ 40,000 คน 
วินเชสเตอร์ในสมัยโบราณมีชื่อว่า “Winton” เป็นเมืองมหาวิหารและเดิมเป็นเมืองหลวงของราชอาณาจักรเวสเซ็กซ์และต่อมาราชอาณาจักรอังกฤษ วินเชสเตอร์เจริญเติบโตมาจากเมืองโรมัน ชื่อ “Venta Belgarum” 
สิ่งสำคัญที่น่าสนใจในเมืองวินเชสเตอร์คือมหาวิหารวินเชสเตอร์ซึ่งเป็นมหาวิหารที่ใหญ่ที่สุดมหาวิหารหนึ่งในอังกฤษที่มีทางเดินกลางที่ยาวที่สุดในบรรดามหาวิหารกอธิคในยุโรป
สถานีรถไฟวินเชสเตอร์มีบริการจากสถานีวอร์เตอร์ลูในลอนดอนไปยัง, เวย์มัธในดอร์เซ็ท, พอร์ทสมัธ, เซาท์แธมป์ตันทางด้านตะวันตกเฉียงใต้ และทางด้านเหนือของประเทศ

**ระเบียงภาพ**

**ดูเพิ่ม**
 มหาวิหารวินเชสเตอร์ - วิทยาลัยวินเชสเตอร์

**อ้างอิง**

**แหล่งข้อมูลอื่น**
  Winchester City Council-  www.geograph.co.uk: photos of Winchester and surrounding area
หมวดหมู่:เมืองในเทศมณฑลแฮมป์เชอร์
หมวดหมู่:เมืองเทศมณฑลในอังกฤษ
หมวดหมู่:นครในสหราชอาณาจักร
หมวดหมู่:เมืองหลวงเก่า
ปลาคู้แดง

ปลาคู้แดง หรือ ปลาเปคูแดง (Red bellied pacu; Piaractus brachypomus) ปลาน้ำจืดชนิดหนึ่ง ในวงศ์ปลาคาราซิน (Characidae) วงศ์ย่อย Serrasalminae มีรูปร่างเหมือนกับปลาปิรันยาแดง (Pygocentrus nattereri)   แต่ปลาคู้แดงมีขนาดลำตัวที่ใหญ่กว่า กรามล่างไม่ยื่นยาวออกมาและลักษณะของฟันไม่แหลมคมเหมือนกับปลาปิรันยาแดง  เกล็ดมีขนาดเล็กละเอียด มีสีสันแวววาวเหมือนกับปลาปิรันยาแดง แต่ในส่วนของสีแดงไม่เข้มเท่า แต่ลูกปลาวัยอ่อนมีจุดกลมสีแดงเหมือนกัน และจุดเหล่านี้จะค่อย ๆ เล็กลงและหายไปเมื่อปลาโตขึ้น
ปลาคู้แดง มีขนาดโตเต็มที่ยาวได้ 80 เซนติเมตร น้ำหนักหนัก 25 กิโลกรัม (ขนาดและน้ำหนักโดยเฉลี่ยคือ 45 เซนติเมตร และน้ำหนัก 2-3 กิโลกรัม) มีถิ่นกำเนิดในลุ่มแม่น้ำอเมซอนและแม่น้ำโอริโนโคในประเทศอาร์เจนตินา
นิยมอยู่รวมกันเป็นฝูง กินอาหารได้ทั้งพืชและสัตว์ โดยเฉพาะพืชเช่นเมล็ดพืชหรือลูกไม้ที่ร่วงหล่นจากต้น โดยจะไปรอกินถึงบริเวณผิวน้ำเลยทีเดียว
ปลาคู้แดงขณะเมื่อยังเล็ก ที่นิยมเลี้ยงกันเป็นปลาสวยงาม
เป็นปลาที่นิยมทำเป็นอาหารของชนพื้นถิ่น มีชื่อเรียกในภาษาพื้นเมืองว่า Pirapitinga  ในประเทศไทยปลาคู้แดงถูกนำเข้ามาครั้งแรกในฐานะปลาสวยงาม เมื่อปี พ.ศ. 2530 โดยเอกชนรายหนึ่ง และต่อมาทางภาครัฐถือเป็นปลาเศรษฐกิจที่ทางกรมประมงส่งเสริมให้เกษตรเลี้ยง โดยมีชื่อเรียกว่า "ปลาจะละเม็ดน้ำจืด" เพราะมีรูปร่างคล้ายปลาจะละเม็ดในทะเล ซึ่งปลาคู้แดงเป็นปลาที่โตไว กินง่าย เลี้ยงง่าย ผสมพันธุ์ง่าย อีกทั้งมีเนื้อรสชาติอร่อย
ในส่วนของการเลี้ยงเป็นปลาสวยงาม นิยมเลี้ยงกันในเมื่อปลายังเล็กอยู่ แต่เนื่องจากเมื่อปลาโตขึ้น ผู้เลี้ยงไม่สามารถเลี้ยงต่อไปได้ จึงมีการปล่อยลงสู่แหล่งน้ำธรรมชาติ จนกลายเป็นปัญหาสิ่งแวดล้อม คือ เป็นชนิดพันธุ์ต่างถิ่นที่มาแย่งและทำลายถิ่นที่อยู่อาศัยของสัตว์น้ำพื้นเมืองของไทย

**ดูเพิ่ม**
 ปลาคู้ดำ

**อ้างอิง**

**แหล่งข้อมูลอื่น**
  รูปและข้อมูลปลาคู้แดง
หมวดหมู่:ชนิดพันธุ์ต่างถิ่น
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:วงศ์ปลาคาราซิน
หมวดหมู่:ปลาเศรษฐกิจ
หมวดหมู่:วงศ์ปลาปิรันยา
พลิมัท

พลิมัท (Plymouth) เป็นนครและเป็นเมืองที่มีการปกครองโดยรัฐบาลท้องถิ่นระดับเดียวที่อยู่ในมณฑลเดวอนในภาคการปกครองตะวันตกเฉียงใต้ของอังกฤษ ที่อยู่ใกลจากลอนดอนไปทางตะวันตกเฉียงใต้ 310 กิโลเมตร พลิมัธตั้งอยู่ระหว่างปากแม่น้ำพลิมทางตะวันออกและแม่น้ำเทมาร์ทางตะวันตกที่มารวมกันที่พลิมัธซาวนด์ ตั้งแต่ปี ค.ศ. 1967 พลิมัธมีเทศบาลปกครองเป็นของตนเองที่รวมทั้งพลิมพ์ตัน และพลิมสต็อคที่อยู่ทางตะวันออกของแม่น้ำพลิม
ประวัติของพลิมัธย้อนไปถึงยุคสัมริดเมื่อมีผู้มาตั้งถิ่นฐานที่เมาท์แบตเต็น บริเวณที่ตั้งถิ่นฐานเจริญขึ้นมาเป็นเมืองค้าขายกับจักรวรรดิโรมันจนมาแทนที่ด้วยหมู่บ้านซัตตันที่เป็นเมืองพลิมัทปัจจุบันที่มีฐานะดีกว่า  ในปี ค.ศ. 1620 “Pilgrim Fathers” หรือกลุ่มผู้ตั้งถิ่นฐานจากพลิมัธเดินทางไปอเมริกาและไปก่อตั้งอาณานิคมพลิมัท (Plymouth Colony) ในรัฐแมสซาชูเซตส์ปัจจุบัน—ซึ่งเป็นอาณาบริเวณการตั้งถิ่นฐานในอเมริกาที่แห่งที่สองของชาวอังกฤษที่ต่อมาก่อตั้งขึ้นเป็นสหรัฐระหว่างสงครามกลางเมืองอังกฤษพลิมัธถูกยึดโดยฝ่ายรัฐสภาและถูกล้อมระหว่างปี ค.ศ. 1642 ถึง ค.ศ. 1646
ตลอดสมัยการปฏิวัติอุตสาหกรรมพลิมัธเจริญขึ้นเป็นเมืองท่าสำคัญที่มีการขนส่งสินค้าขาเข้าและผู้โดยสารจากสหรัฐ และเป็นเมืองที่มีการต่อเรือสำหรับราชนาวีอังกฤษ ซึ่งทำให้กลายเป็นจุดยุทธศาสตร์ในการทำลายของข้าศึกระหว่างสงครามโลกครั้งที่สอง ภายหลังสงครามพลิมัทก็สร้างศูนย์กลางเมืองใหม่แทนส่วนที่ถูกทำลายไประหว่างสงคราม
พลิมัทมีเนื้อที่ 79.29 ตารางกิโลเมตร จากการสำรวจสำมะโนประชากรในปี ค.ศ. 2007 พลิมัทมีประชากรทั้งหมดประมาณ 250,700 คน โดยมีความหนาแน่นถัวเฉลี่ยเป็นจำนวน 3,142 คนต่อหนึ่งตารางกิโลเมตร ซึ่งทำให้เป็นเมืองที่มีจำนวนพลเมืองมากเป็นลำดับที่ 15 ของอังกฤษ พลิมัทมีเทศบาลการปกครองเป็นของตนเองและมีตัวแทนในรัฐสภาสามคน เศรษฐกิจในพลิมัทยังคงเป็นการต่อเรือแต่ก็เริ่มเปลี่ยนไปเป็นเศรษฐกิจการบริการตั้งแต่คริสต์ทศวรรษ 1990 และมีมหาวิทยาลัยที่ใหญ่เป็นลำดับที่ 11 ในสหราชอาณาจักร และเป็นที่ตั้งของราชนาวีที่ใหญ่ที่สุดในยุโรปตะวันตก พลิมัธมีเรือข้ามประจำไปยังฝรั่งเศสและสเปนและมีสนามบินนานาชาติ

**ระเบียงภาพ**
ไฟล์:Royal Citadel, Plymouth.jpg|เนินป้อม
ไฟล์:Fort Bovisand 1.jpg|ป้อมโบวิแซนด์
ไฟล์:Plymouth Hoe.jpg|พลิมัธ
ไฟล์:Plymouth Sound.jpg|พลิมัธซาวนด์
ไฟล์:Council offices, Plymouth.jpg|
ไฟล์:Cornwall Street, Plymouth.jpg|ถนนคอร์นวอลล์
ไฟล์:Drake circus interior.jpg|ศูนย์การค้าเดรคเซอร์คัส
ไฟล์:National Marine Aquarium.jpg|พิพิธภัณฑ์สัตว์น้ำ
ไฟล์:Royal Albert and Tamar Bridge from Cornwall.jpg|สะพานข้ามแม่น้ำเทมาร์
ไฟล์:Pont aven plymouth.jpg|เรือข้ามติดต่อกับยุโรป

**อ้างอิง**

**ดูเพิ่ม**
 มณฑลเดวอน 

**แหล่งข้อมูลอื่น**
  Plymouth City Council website – at Internet Archive Wayback Machine-  The Encyclopaedia of Plymouth History – at Internet Archive Wayback Machine-  Plymouth City Council website -  Plymouth City Council's open data website- Plymouth
หมวดหมู่:นครในสหราชอาณาจักร
หมวดหมู่:เมืองในเทศมณฑลเดวอน
หมวดหมู่:เมืองชายฝั่ง
พลิมัธ (แก้ความกำกวม)

__NOTOC__
พลิมัธ อาจจะหมายถึง- พลิมัธ (Plymouth) - เมืองในมณฑลเดวอนในสหราชอาณาจักร- พลิมัธ (รัฐแมสซาชูเซตส์) (Plymouth, Massachusetts) - เมืองที่มาตั้งถิ่นฐานโดยผู้มาจากเมืองพลิมัธในอังกฤษ- พลิมัธเคาน์ตี (รัฐแมสซาชูเซตส์)- อาณานิคมพลิมัธ- พลิมัธ (รัฐแคลิฟอร์เนีย)- พลิมัธ (รัฐคอนเนกทิคัต)- พลิมัธ (รัฐฟลอริดา)- พลิมัธ (รัฐอิลลินอยส์)- พลิมัธเคาน์ตี (รัฐไอโอวา)- พลิมัธ (รัฐไอโอวา)- พลิมัธ (รัฐเมน)- พลิมัธ (รัฐมิชชิแกน)- พลิมัธ (รัฐมินนิโซตา)- พลิมัธ (รัฐมิสซูรี)- พลิมัธ (รัฐมิสซิสซิปปี)- พลิมัธ (รัฐเนแบรสกา)- พลิมัธ (รัฐนิวแฮมป์เชียร์)- พลิมัธ (รัฐนิวยอร์ก)- พลิมัธ (รัฐนอร์ทแคโรไลนา)- พลิมัธ (รัฐโอไฮโอ)- พลิมัธ (รัฐเพนซิลเวเนีย)- พลิมัธ (รัฐยูทาห์)- พลิมัธ (รัฐเวอร์มอนต์)- พลิมัธ (รัฐเวสต์เวอร์จิเนีย)- พลิมัธ (จูโนเคาน์ตี รัฐวิสคอนซิน)- พลิมัธ (ร็อคเคาน์ตี รัฐวิสคอนซิน)- พลิมัธ (ชีบอยแกนเคาน์ตี รัฐวิสคอนซิน)
** พลิมัธ (รัฐวิสคอนซิน)- พลิมัธทาวน์ชิป (แก้ความกำกวม)
หมวดหมู่:หน้าแก้ความกำกวมชื่อสถานที่
ดนตรีโฟล์ก

ดนตรีโฟล์ก (Folk music) มีความหมายที่แตกต่าง หลากหลาย อาทิ- เพลงพื้นบ้าน หรือ เพลงท้องถิ่น (Traditional music) ซึ่งมักจะจัดอยู่ในดนตรีประเภทเวิลด์มิวสิกด้วย - ดนตรีโฟล์กสามารถหมายถึง ดนตรีที่นำดนตรีพื้นบ้านมาประกอบในดนตรีร่วมสมัย โดยมักจะแสดงโดยนักดนตรีอาชีพ แนวเพลงใกล้เคียงเช่น โฟล์กร็อก, อีเลกทริกโฟล์ก และโพรเกสซีฟโฟล์ก- ในวัฒนธรรมอเมริกา ดนตรีโฟล์กจะมีความหมายถึง ดนตรีแนว อเมริกันโฟล์กมิวสิกรีไววอล (American folk music revival) ตัวอย่างเช่นศิลปินอย่าง วูดี กัธรี, ลีดเบลลี, พีท ซีเกอร์, แรมบลิน แจ็ก เอลเลียต, บ็อบ ดีแลน, ฟิล ออชส์, ทอม แพกซ์ทัน และโจนแอน บาเอซ ที่ได้รับความนิยมและช่วยส่งเสริมในการเขียนเนื้อเพลงในทศวรรษ 1950 และ 1960 ที่ทำให้เกิดแนวเพลงอย่าง อิงลิชโฟล์กรีไววอล ในทศวรรษ 1960 มีตัวอย่างศิลปินเช่น แม็กนา คาร์ทา, แฟร์พอร์ต คอนเวนชัน, สตีเลย์ สแปน, ราล์ฟ แม็กเทลล์, โดนาแวน และฟลีตวูดแม็ก
หมวดหมู่:เพลงพื้นเมือง
หมวดหมู่:แนวดนตรี
แม่แบบ:ประวัติศาสตร์/สารบัญ

สารบัญโครงการประวัติศาสตร์- สภาประวัติศาสตร์- บทความที่ต้องการ- โครงประวัติศาสตร์- คู่มือในการเขียน- แหล่งข้อมูล- → กลับไปยังหน้าหลัก...
วิกิพีเดีย:โครงการวิกิประวัติศาสตร์/บทความที่ต้องการ

เหล่านี้คือบทความที่คุณสามารถช่วยเราเขียนขึ้นมา หรือช่วยเขียนเพิ่มเติมได้! หากคุณตรวจสอบพบเห็นบทความที่ต้องการการเขียนเพิ่มเติม คุณสามารถเพิ่มรายชื่อบทความด้านล่างได้ทันที        หลักการและเหตุผล

**บทความที่ต้องการการเขียน**
บทความที่ต้องเขียน แบ่งออกเป็นสองประเภท คือ บทความที่ยังไม่มีบนวิกิพีเดียไทย บทความที่ต้องการขยายความ/สั้นมาก ส่วนอีกประเภทหนึ่ง คือ โครง สรามารถดูได้ที่ :หมวดหมู่:บทความเกี่ยวกับ ประวัติศาสตร์ ที่ยังไม่สมบูรณ์

**บทความที่ยังไม่มี**
สำหรับบทความที่ยังไม่มี (ซึ่งมีรายชื่อด้านล่าง) หากต้องการเขียน ควรดูที่ วิกิพีเดีย:โครงการวิกิประวัติศาสตร์/คู่มือในการเขียน

**บทความที่ต้องการขยายความ/สั้นมาก**
บทความเหล่านี้มีเพียงแค่กล่องข้อมูล หรือมีขนาดสั้นมาก หรือโดนติดป้าย ขยายความ สั้นมาก คุณสามารถช่วยเขียนขยายเนื้อหาแก่บทความเหล่านั้นได้ (รายชื่อบทความด้านล่างไม่ได้รวมบทความจำพวกนี้)

**ทั่วไป**
 นักประวัติศาสตร์- การเรียบเรียงประวัติศาสตร์ (Historiography)- กระบวนการวิเคราะห์เชิงประวัติศาสตร์ (Historical thinking)- กระบวนการการเรียบเรียงประวัติศาสตร์ (Historical method)- การซ้ำรอยทางประวัติศาสตร์ (Historic recurrence)- การวิจัยภาคสนาม (Primary research)

**หลักฐาน**
 ปฐมภูมิ (Primary source)- ทุติยภูมิ (Secondary source)- หลักฐานทางประวัติศาสตร์
** หลักฐานที่เป็นลายลักษณ์อักษร
** หลักฐานที่ไม่ใช่ลายลักษณ์อักษร
*** หลักฐานที่จับต้องได้
*** หลักฐานทางภาพ
*** หลักฐานทางเสียง

**ประวัติศาสตร์จำแนกตามบริเวณ**
 ประวัติศาสตร์อเมริกาเหนือ- ประวัติศาสตร์อเมริกาใต้- ประวัติศาสตร์ละตินอเมริกา- ประวัติศาสตร์อเมริกากลาง- ประวัติศาสตร์แคริบเบียน- ประวัติศาสตร์ยูเรเชีย- ประวัติศาสตร์เอเชียใต้- ประวัติศาสตร์เอเชียตะวันออก- ประวัติศาสตร์เอเชียตะวันออกกลาง- ประวัติศาสตร์ออสตราเลเชีย (ประเทศออสเตรเลีย เกาะนิวกินี และประเทศนิวซีแลนด์)

**ยุคสมัย**
 การแบ่งตามยุค (Periodization)- ยุคโลหะ - ยุคคลาสสิก (Classical antiquity)- ยุคก่อนโคลัมบัส (Pre-Columbian)
** เมโสอเมริกา (Mesoamerica)

**ประวัติศาสตร์ไทย**
 ราชวงศ์นำถุม- ราชวงศ์ไศเลนทร์- ราชวงศ์สายน้ำผึ้ง- พระเจ้าศรีบุญเรือง- พระเจ้ายอดเชียงราย- พระเจ้าศิริธรรมจักรพรรดิ- พระนางวิสุทธเทวี

**จิปาถะ**
 อุทยานประวัติศาสตร์- ประวัติคริสต์ศาสนา- ประวัติศาสนาพราหมณ์-ฮินดู- ประวัติศาสนาสิกข์- ประวัติศาสนายูดาย - ประวัติศาสตร์เทียม- จิตประวัติศาสตร์- อัลเบิร์ต ชไวเซอร์ (Albert Schweitzer)- Early modern period

**ชีวประวัติ**
 โจชัว แชมเบอร์เลน ( Joshua Chamberlain )- จอร์จ มีด ( George Meade )- เจมส์ ลองสตรีท ( James Longstreet )- จอร์จ พิคเคทท์ ( George Pickett )
หมวดหมู่:โครงการวิกิประวัติศาสตร์
ปีเตอร์, บียอร์น แอนด์ จอห์น

ปีเตอร์ บียอร์น แอนด์ จอห์น (Peter, Bjorn and John) เป็นศิลปินกลุ่มอินดี้ร็อกจากสวีเดน ก่อตั้งวงที่สต็อกโฮล์ม ในปี 1999 ชื่อวงมาจากชื่อต้นของสมาชิกแต่ละคนคือ Peter Morén (ร้อง, กีตาร์และฮาร์โมนิก้า), Björn Yttling (กีตาร์เบส, คีย์บอร์ดและร้อง) และ John Eriksson (กลอง, เพอร์คัชชันและร้อง)
พวกเขามีผลงานเป็นที่รู้จักกับซิงเกิลในปี 2006 ที่ชื่อ "Young Folks" ที่ได้ร่วมงานกับ Victoria Bergsman แห่งวงเดอะคอนกรีตส์ ซิงเกิลนี้ติดท็อป 20 ในชาร์ทซิงเกิลสหราชอาณาจักร และเพลงยังใช้ประกอบภาพยนตร์ในปี 2008 เรื่อง 21 และนิตยสารเอ็นเอ็มอียังจัดว่าเป็นเพลงที่ดีที่สุดอันดับ 2 ในปี 2006 แพ้เพลง "Over and Over" ของวงฮ็อตชิป

**ผลงานเพลง**

**อัลบั้ม**
Peter Bjorn and John (2002)
*Falling Out (2005)
*Writer's Block (2006) #68 UK, #114 US
*Seaside Rock (2008)
*Living Thing (March 2009)
*Peter Bjorn and John – Gimme Some 2011

**ซิงเกิล**
"Young Folks" (2006) #13 UK, #26 CAN, US #110, US Alternative #22
*"Let's Call It Off" (2006) #130 UK
*"Objects of My Affection" (2007)
*"Nothing to Worry About" (2009)

**อื่น ๆ**
Acoustic 07 (2007, V2 Records) - "Young Folks"

**อ้างอิง**
หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2542
สุมณีนงเยาว์ วินิจฉัยกุล

สุมณีนงเยาว์ วินิจฉัยกุล (เดิม: หม่อมเจ้าสุมณีนงเยาว์ ดิศกุล; 16 มีนาคม พ.ศ. 2452 – 20 พฤศจิกายน พ.ศ. 2546) มีพระนามลำลองว่า ท่านหญิงโสฬส เป็นพระธิดาลำดับที่ 27 ในสมเด็จพระเจ้าบรมวงศ์เธอ กรมพระยาดำรงราชานุภาพ ลำดับที่ 6 ในหม่อมลำดวน ดิศกุล ณ อยุธยา (สกุลเดิม วสันต์สิงห์) มีเจ้าพี่ร่วมหม่อมมารดา 5 องค์ คือ หม่อมเจ้าหญิง (แฝด), หม่อมเจ้าพัฒนายุคุณวรรณ ดิศกุล (แฝด), หม่อมเจ้าสิวลีวิลาศ ดิศกุล, หม่อมเจ้าทักษิณาธร ดิศกุล และหม่อมเจ้านิพัทธ์พันธุดิศ ดิศกุล 
หม่อมเจ้าสุมณีนงเยาว์ ทรงกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 9 พฤษภาคม พ.ศ. 2487 เพื่อสมรสกับพันเอกสุวัฒน์ วินิจฉัยกุล

**อ้างอิง**
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลดิศกุล
ไตรทิพย์สุดา วิเศษกุล

ไตรทิพย์สุดา วิเศษกุล (เดิม: หม่อมเจ้าไตรทิพย์สุดา เกษมสันต์; 30 มกราคม พ.ศ. 2453 – 21 มกราคม พ.ศ. 2557) เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ กับหม่อมอั๋น เกษมสันต์ ณ อยุธยา

**พระประวัติ**
หม่อมเจ้าไตรทิพย์สุดา เกษมสันต์ มีพระนามลำลองว่า ท่านหญิงไอซ์ เป็นพระธิดาลำดับที่ 53 ในพระเจ้าบรมวงศ์เธอ กรมหลวงพรหมวรานุรักษ์ และลำดับที่ 5 ในหม่อมอั๋น เกษมสันต์ ณ อยุธยา ประสูติเมื่อวันที่ 30 มกราคม พ.ศ. 2452 (แบบสากลคือ พ.ศ. 2453) มีโสทรภาดาและโสทรภคินีรวมห้าองค์ คือ หม่อมเจ้าวิมลมาศ เกษมสันต์, หม่อมเจ้าวรรณวิจิตร เกษมสันต์, หม่อมเจ้าลักษณากร เกษมสันต์, หม่อมเจ้าพรพิพัฒน์ เกษมสันต์ และหม่อมเจ้าเกษมพันธ์พิสุทธ์ เกษมสันต์
หม่อมเจ้าไตรทิพย์สุดาทรงกราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 26 มีนาคม พ.ศ. 2478 เพื่อสมรสกับสุรินทร์ วิเศษกุล (อดีตปลัดกระทรวงคมนาคม) มีโอรสและธิดาสองคน คือ สมเกษม วิเศษกุล และวลัยทิพย์ ชาติสุวรรณ
ไตรทิพย์สุดา วิเศษกุล ถึงชีพิตักษัย ณ โรงพยาบาลเลิดสิน เมื่อวันที่ 21 มกราคม พ.ศ. 2557 สิริชันษา 103 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระพิธีธรรมสวดพระอภิธรรมศพ ณ วัดพระศรีมหาธาตุวรมหาวิหาร ถึงวันที่ 28 มกราคม ปีเดียวกัน และพระราชทานเพลิงศพในวันต่อมา นับเป็นหม่อมเจ้าองค์สุดท้ายของราชสกุลเกษมสันต์

**เครื่องราชอิสริยาภรณ์**

**อ้างอิง**
หมวดหมู่:หม่อมเจ้าหญิง
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลเกษมสันต์
หมวดหมู่:ชาวไทยที่มีอายุเกิน 100 ปี
การดำเนินการทวิภาควนซ้ำ

ในทางคณิตศาสตร์ การดำเนินการทวิภาควนซ้ำ (Iterated binary operation) คือ การขยายการดำเนินการทวิภาคบนเซต S ไปยังฟังก์ชันบนลำดับจำกัด ที่มีสมาชิกเป็นสมาชิกของ S ด้วยวิธีดำเนินการวนซ้ำ ตัวอย่างของการดำเนินการทวิภาควนซ้ำ เช่น การขยายการบวก ไปเป็นการดำเนินการผลรวม (summation) และการขยายการคูณ ไปเป็นการดำเนินการผลคูณ (product) สำหรับการดำเนินการอย่างอื่นก็สามารถวนซ้ำได้ เช่น ยูเนียน และอินเตอร์เซกชันของเซต แต่การดำเนินการเหล่านั้นก็ไม่มีชื่อเรียกให้ต่างออกไป ผลรวมและผลคูณสามารถนำเสนอได้ด้วยสัญลักษณ์พิเศษในการพิมพ์ แต่สำหรับการดำเนินการทวิภาควนซ้ำอย่างอื่นจะใช้สัญลักษณ์ที่มีขนาดใหญ่ขึ้นแทนตัวดำเนินการธรรมดา ดังนั้นการวนซ้ำของการดำเนินการสี่อย่างข้างต้นจึงสามารถเขียนแทนได้เป็น
:  ตามลำดับ
ในกรณีทั่วไป มีหลายวิธีการที่จะขยายการดำเนินการทวิภาคเพื่อที่จะนำไปใช้บนลำดับจำกัด ขึ้นอยู่กับว่าตัวดำเนินการนั้นมีสมบัติการเปลี่ยนหมู่หรือไม่ และมีสมาชิกเอกลักษณ์หรือไม่

**นิยาม**
กำหนดสัญลักษณ์  (ตัวหนา) หมายถึงลำดับจำกัดที่มีสมาชิกตั้งแต่ตัวที่ j ถึงตัวที่ k โดยที่ 0 ≤ j ≤ k ซึ่งมีสมาชิกจำนวน (k − j) ตัวและเป็นสมาชิกในเซต S และกำหนดให้สมาชิกตัวที่ i (ai) มีค่าอยู่ระหว่าง j กับ k นั่นคือ nowrap|j ≤ i l บนลำดับจำกัดที่ไม่เป็นลำดับว่าง ที่มีสมาชิกในเซต S คือฟังก์ชันวนซ้ำข้างซ้าย
: 
และนิยามทำนองเดียวกันสำหรับฟังก์ชันใหม่ Fr คือฟังก์ชันวนซ้ำข้างขวา
: 
ถ้าหาก f มีสมบัติการเปลี่ยนหมู่ ดังนั้น Fl = Fr เป็นฟังก์ชันหรือการดำเนินการทวิภาคที่วนซ้ำได้ทั้งสองข้าง
ถ้า f มีเอกลักษณ์ซ้ายเพียงตัวเดียวคือ e ดังนั้นนิยามของ Fl สามารถปรับเปลี่ยนให้สามารถใช้ได้บนลำดับว่าง โดยนิยามให้ค่าของ Fl บนลำดับว่างเท่ากับ e ทำนองเดียวกันกับ Fr เมื่อ f มีเอกลักษณ์ขวาเพียงตัวเดียว ตัวอย่างเช่น ผลรวมว่างและผลคูณว่าง จะมีค่าเท่ากับ 0 และ 1 ซึ่งเป็นเอกลักษณ์การบวกและการคูณตามลำดับ

**ดูเพิ่ม**
 อนุกรมอนันต์- ผลคูณอนันต์- เศษส่วนต่อเนื่อง
การดำเนินการทวิภาค
หมวดหมู่:พีชคณิตนามธรรม
หม่อมเจ้าทองคำเปลว ทองใหญ่

หม่อมเจ้าทองคำเปลว ทองใหญ่ (1 เมษายน พ.ศ. 2455 – 23 กรกฎาคม พ.ศ. 2553) เป็นพระโอรสลำดับที่ 22 ในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมนวม ทองใหญ่ ณ อยุธยา มีโสทรเชษฐาและโสทรเชษฐภคินี 8 องค์

**การศึกษา**
หม่อมเจ้าทองคำเปลวทรงสำเร็จการศึกษาระดับชั้นมัธยมศึกษาจากโรงเรียนเทพศิรินทร์ หลังจากนั้นทรงเข้าศึกษาต่อยังคณะรัฐศาสตร์ จุฬาลงกรณ์มหาวิทยาลัย (รัฐศาสตร์รุ่นแพแตก) เริ่มมาจากในปี พ.ศ. 2476 ได้มีการประกาศใช้พระราชบัญญัติมหาวิทยาลัยวิชาธรรมศาสตร์และการเมือง พ.ศ. 2476 ซึ่งมาตรา 5 แห่งพระราชบัญญัติว่าให้โอนคณะนิติศาสตร์และรัฐศาสตร์ ในจุฬาลงกรณมหาวิทยาลัย ตลอดจนทรัพย์สินและงบประมาณของคณะเหล่านั้นมาขึ้นต่อมหาวิทยาลัยนี้ก่อน และในวันที่ 1 เมษายน พ.ศ. 2477 คณะรัฐศาสตร์แห่งจุฬาลงกรณมหาวิทยาลัยได้สิ้นสภาพความเป็นคณะลง ในขณะนั้นนิสิตคณะรัฐศาสตร์จุฬาฯ ซึ่งกำลังศึกษาอยู่ปีที่ 2 จึงต้องไปเรียนต่อที่คณะรัฐศาสตร์ มหาวิทยาลัยวิชาธรรมศาสตร์และการเมือง ดังที่คุณชะลอ วนะภูติ ได้บันทึกไว้ว่า 

**การทรงงาน**
หลังจากสำเร็จการศึกษา หม่อมเจ้าทองคำเปลวทรงเข้ารับราชการที่กระทรวงมหาดไทย และทรงดำรงตำแหน่งนายอำเภอและผู้ว่าราชการจังหวัดหลายจังหวัดด้วยกัน ประกอบไปด้วย นายอำเภอภูเขียว จังหวัดชัยภูมิ นายอำเภอเบตง จังหวัดยะลา และดำรงตำแหน่งผู้ว่าราชการจังหวัด ได้แก่ ผู้ว่าราชการจังหวัดจันทบุรี (13 กุมภาพันธ์ พ.ศ. 2501 - 28 กันยายน พ.ศ. 2507) และผู้ว่าราชการจังหวัดสงขลา ( 1 ตุลาคม พ.ศ. 2507 - 30 กันยายน พ.ศ. 2515) 
นอกจากนี้หม่อมเจ้าทองคำเปลวยังทรงดำรงตำแหน่งเป็นคณะกรรมการแรกเริ่มก่อตั้งมูลนิธิเฉลิมพระเกียรติพระบาทสมเด็จพระจอมเกล้าเจ้าอยู่หัว ในตำแหน่งคณะกรรมการที่ปรึกษา จนกระทั่งถึงชีพิตักษัยเมื่อวันที่ 23 กรกฎาคม พ.ศ. 2553 
หม่อมเจ้าทองคำเปลว ทองใหญ่ เสกสมรสกับ หม่อมอรพินท์ ทองใหญ่ ณ อยุธยา มีโอรสธิดา 3 คน คือ - ม.ร.ว.ชาลี ทองใหญ่ สมรสกับอรณี (สกุลเดิม สายบัว) มีธิดา 2 คน คือ
** ม.ล.อรอำไพ พนานุรัตน์ สมรสกับประกิต พนานุรัตน์
** ม.ล.อณิชาล เพ็ญเจริญ สมรสกับภัทรภูมิ เพ็ญเจริญ- ม.ร.ว.อุษณีย์ ณ นคร สมรสกับ พลอากาศตรีชื่น ณ นคร มี ธิดา 3 คน คือ
** ชไมกัญญา ณ นคร
** นภารำไพ ณ นคร
** รัชดาจรี โพธินาม สมรสกับ อรรถพัฒน์ โพธินาม- ม.ร.ว.พิณทอง ทองใหญ่ มีบุตรธิดา 2 คน คือ
**ตรรกย ทองใหญ่
** ภัชนนท์ วิจิตรพรกุล
หม่อมเจ้าทองคำเปลว ทองใหญ่ ได้รับพระราชทานพระยศกองอาสารักษาดินแดน เป็นนายกองโท ขณะทรงดำรงตำแหน่งนายอำเภอเบตง จังหวัดยะลา เมื่อวันที่ 10 มิถุนายน พ.ศ. 2500http://www.ratchakitcha.soc.go.th/DATA/PDF/2500/D/068/1994_1.PDF date=2022-04-19  และได้รับพระราชทานยศ นายกองเอก เมื่อวันที่ 26 มีนาคม 2506 
ในขณะที่ทรงดำรงตำแหน่งผู้ว่าราชการจังหวัดสงขลา หม่อมเจ้าทองคำเปลว ทองใหญ่ ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระสมเด็จจิตรลดา และทรงนำติดพระองค์ตลอดมา

**สิ้นชีพิตักษัย**
หม่อมเจ้าทองคำเปลว ทองใหญ่ สิ้นชีพิตักษัยเมื่อวันที่ 23 กรกฎาคม พ.ศ. 2553 สิริชันษา 98 ปี บำเพ็ญกุศลศพที่ศาลา 10 วัดมกุฏกษัตริยารามราชวรวิหาร นับเป็นหม่อมเจ้าองค์สุดท้ายของราชสกุลทองใหญ่

**เครื่องราชอิสริยาภรณ์**

2475

**อ้างอิง**
หมวดหมู่:หม่อมเจ้าชาย
หมวดหมู่:ราชสกุลทองใหญ่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ว่าราชการจังหวัดสงขลา
หมวดหมู่:ผู้ว่าราชการจังหวัดจันทบุรี
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
เพนน์ แบดจ์ลีย์

เพนน์ เดย์ตัน แบดจ์ลีย์ (Penn Dayton Badgley) เกิดเมื่อวันที่ 1 พฤศจิกายน ค.ศ. 1986 เป็นนักแสดงชาวอเมริกัน เป็นที่รู้จักในบทบาท แดน ฮัมฟรีย์ ในละครซีรีส์ชุด แสบใสไฮโซ

**ชีวิตช่วงแรก**
แบดจ์ลีย์ เกิดในบัลติมอร์ รัฐแมริแลนด์ ในวัยเด็กเขาใช้ชีวิตระหว่างริชมอนด์ เวอร์จิเนียและซีแอตเทิล วอชิงตัน เขาเข้าเรียนที่สถาบันชาลส์ไรต์ ในทาโคมา วอชิงตัน และเข้าร่วมในโรงละคร Seattle Children's Theatre เขาเริ่มทำงานพากย์เสียงให้กับสถานีวิทยุเด็ก
ในวัย 11 ปี แบดจ์ลีย์ ย้ายไปอยู่กับแม่เขาที่ฮอลลีวูดและเริ่มต้นอาชีพการแสดง เขายังเป็นเพื่อนร่วมโรงเรียนกับนักแสดงสาวและนักแสดงร่วมในอนาคต เบลค ไลฟ์ลี เมื่ออายุ 17 ปี หลังจากศึกษาจบจากแซนตาโมนิกาคอลเลจ เขาเข้าศึกษาที่ มหาวิทยาลัยเซาเทิร์นแคลิฟอร์เนีย ที่เขาต้องยืดเวลาเข้าเพราะติดภารกิจหลายอย่าง

**อาชีพ**
แบดจ์ลีย์ มีเครดิตงานครั้งแรกในงานให้เสียงกับวิดีโอเกม มาริโอกอล์ฟ 64 ในปี 1999 ถึงแม้เขาจะไม่เคยเล่นกอล์ฟก็ตาม เขายังให้เสียงต่อในปี 2000 กับเกม มาริโอ้เทนนิส 64 ส่วนด้านการแสดง เขาได้เครดิตการแสดงครั้งแรกในตอนหนึ่งของ  Will & Grace และยังปรากฏตัวในรายการอย่าง  Daddio, The Brothers Garcia และ What I Like About You เขายังปรากฏตัวใน John Tucker Must Die แสดงเป็นสก็อต ทักเกอร์ โดยภาพยนตร์เรื่องนี้เปิดตัวในสุดสัปดาห์ด้วยรายได้รวม  $14.3  ล้านดอลลาร์สหรัฐ ติดอันดับ 3 บนตารางบ็อกซ์ออฟฟิศ

**สร้างชื่อ**
แบดจ์ลีย์เป็นที่รู้จักครั้งแรกในบท ฟิลิป แชนเซลเลอร์ ที่ 4 ในละครน้ำเน่าเรื่อง The Young and the Restless (2000 - 2001) เขายังได้รับการเสนอชื่อเข้าชิงรางวัลยังอาร์ทิสต์ ในสาขาการแสดงยอดเยี่ยมประเภทซีรีส์ในเวลากลางวัน
ในปี 2002 เขาแสดงในซีรีส์ Do Over รับบทเป็น โจเอล ลาร์เซน หนุ่มวัย 34 ปี ที่ได้รับโอกาสครั้งที่ 2 ที่จะได้ชีวิตกลับคืนมา ซีรีส์ฉายรอบปฐมทัศน์ทางช่อง WB Television Network เขายังไปร่วมเปิดตัวของโชว์นี้ในรายการ ทูไนต์โชว์วิธเจย์เลโน แต่ซีรีส์ ก็ได้ยกเลิก ไม่ได้ฉายเต็มฤดูกาล ต่อมาแบดจ์ลีย์ปรากฏตัวใน Drive-Thru  รับบทบาทเป็น แวน ร่วมแสดงกับ ลีจตัน มีสเตอร์
เขาเริ่มเป็นที่รู้จักกว้างขวางขึ้นจากผลงานแสดงชิ้นต่อไปในบท แซม ทันนีย์ ใน The Mountain (2004 - 2005) แต่ก็ได้ยกเลิกไปหลังจากออกฉายฤดูกาลแรก และก็เกิดเช่นเดียวกันกับซีรีส์ The Bedford Diaries ที่เขารับบทแสดงนำ 
ซีรีส์เรื่องถัดมาคือ แสบใสไฮโซ ที่แบดจ์ลีย์รับบทเป็นแดน ฮัมฟรีย์ ลูกชายของอดีตร็อกสตาร์ในยุคทศวรรษ 1990 ที่ชื่อ รูฟัส ฮัมฟรีย์ (แมททิว เซทเทิล) เขาแสดงเป็นคนที่ชื่นชอบในสาวจากอัปเปอร์อีสต์ไซด์ ที่ชื่อ เซเรนา แวน เดอร์ วูดเซน (เบลค ไลฟ์ลี) เป็นซีรีส์ที่เกี่ยวกับชีวิตของสังคมวัยรุ่น ที่โตมาในอัปเปอร์อีสต์ไซด์ในนิวยอร์ก ที่มีเนื้อหาเกี่ยวข้องกับเพศสัมพันธ์ ยาเสพติด และปัญหาวัยรุ่นต่าง ๆ
เขายังจะได้ร่วมแสดงในภาพยนตร์ทำใหม่ในปี 1987 เรื่อง The Stepfather

**ชีวิตส่วนตัว**
ปลายปี 2007 มีรายงานออกมาว่า แบดจ์ลีย์เดทอยู่กับนักแสดงร่วมใน แสบใสไฮโซ และเป็นเพื่อนร่วมชั้นเรียนในวัยเด็ก เบลค ไลฟ์ลี ต่อมาพฤษภาคม 2006 นิตยสารพีเพิล ตีพิมพ์รูปของทั้งคู่ จูบกันในขณะพักผ่อนอยุ่ที่ประเทศเม็กซิโก ซึ่งทั้งคู่ก็เริ่มเปิดเผยความสัมพันธ์มากขึ้น
เดือนตุลาคม 2008 แบดจ์ลีย์ ปรากฏตัวพร้อมไลฟ์ลีในแคมเปญโฆษณาของ MoveOn.org ในการสนับสนุนผู้สมัครประธานาธิบดี บารัก โอบามา

**ผลงาน**

**อ้างอิง**

**แหล่งข้อมูลอื่น**
name=Penn Badgley
หมวดหมู่:นักแสดงอเมริกัน
หมวดหมู่:นักร้องเด็กชาวอเมริกัน
หมวดหมู่:บุคคลจากบอลทิมอร์
แม่แบบ:มรดกโลกในสหราชอาณาจักร

หมวดหมู่:กล่องนำทางสหราชอาณาจักร
หมวดหมู่:แม่แบบประวัติศาสตร์สหราชอาณาจักร
สหราชอาณาจักร
จดหมายแนะนำตัว

จดหมายแนะนำตัว (Cover Letter) คือจดหมายที่เขียนขึ้นเพื่อการแนะนำตัวเองและแนบไปพร้อมกับเอกสารอื่น เช่น เรซูเม

**สำหรับการสมัครงาน**
ผู้ที่มีความประสงค์จะหางานทำมักจะส่งเรซูเมหรือใบสมัครงานไปพร้อมกับจดหมายแนะนำตัวเพื่อให้นายจ้างที่ต้องการจะทำงานด้วย หรือผู้จัดหางาน สำหรับนายจ้าง จดหมายแนะนำตัวมีประโยชน์ในการคัดแยกผู้สมัครที่ต้องการ โดยการมองถึงความสนใจและความตั้งใจที่จะทำงานของผู้สมัคร รวมไปถึงทักษะการเขียนของผู้สมัครด้วย
จดหมายแนะนำตัวมี 3ประเภทดังนี้
# จดหมายแนะนำตัวเพื่อสมัครงานที่ผู้สมัครทราบว่าเปิดรับตำแหน่ง
# จดหมายแนะนำตัวเพื่อสมัครงานที่ผู้สมัครไม่ทราบว่ามีตำแหน่งว่างหรือไม่
# จดหมายร้องขอข้อมูลที่เกี่ยวข้องกับการหางานของผู้เขียน

**รูปแบบ**
โดยทั่วไปแล้ว จดหมายแนะนำตัวมีความยาวไม่เกิน 1 หน้ากระดาษ แบ่งได้ 4ส่วนคือ พาดหัว, เกริ่นนำ, เนื้อความ และส่วนท้าย- พาดหัว จดหมายแนะนำตัวนั้นใช้รูปแบบเดียวกับจดหมายทางธุรกิจทั่วไป โดยระบุที่อยู่ของผู้ส่ง, ข้อมูลในการติดต่ออื่นๆ และวันที่ส่งตามหลังที่อยู่ผู้ส่งหรือที่อยู่ผู้รับ ในส่วนพาดหัวนี้อาจจะมีการเขียนหัวข้อ เช่น โอกาสในการสมัครงานสำหรับบัณฑิตใหม่ ส่วนปิดท้ายของส่วนพาดหัวก็คือการทักทาย เช่น "เรียน ผู้จัดการฝ่ายบุคคล"- เกริ่นนำ เป็นส่วนที่ระบุถึงตำแหน่งงานที่ต้องการอย่างย่อ เพื่อดึงดูดความสนใจของผู้อ่าน - เนื้อความ เป็นส่วนที่ขยายหรือเน้นเนื้อหาในเรซูเม ,อธิบายถึงความสนใจในงานที่สมัคร และอธิบายถึงสิ่งที่นายจ้างพึงได้รับจากการรับผู้สมัครเข้าทำงาน เนื้อหาที่มักจะถูกเขียนถึงนั้นได้แก่ ทักษะ, ปริญญาหรือใบประกาศนียบัตร และประสบการณ์งาน ในกรณีที่มีเนื้อหาอื่นๆจะกล่าวถึง เช่น วันที่สามารถเริ่มงานได้- ส่วนท้าย เป็นส่วนที่สรุปเนื้อหาทั้งหมด และขั้นตอนในการสมัครงานที่คาดหวัง ซึ่งแสดงถึงความตั้งใจที่จะได้ติดต่อกับผู้จ้างงาน
หมวดหมู่:การจ้างงาน
หมวดหมู่:จดหมาย
ครีป (เพลงเรดิโอเฮด)

"ครีป" (Creep) เป็นซิงเกิลของ เรดิโอเฮด ออกจำหน่าย ในปี พ.ศ. 2535 เขียนขึ้นโดยทอม ยอร์ก อยู่ในผลงานอัลบั้มแรกของวง ในชื่อชุด Pablo Honey (2536) ในระยะแรกที่ออกขาย "ครีป" ไม่ประสบความสำเร็จในด้านอันดับเพลง จนออกอีกครั้งในปี พ.ศ. 2536 ก็ทำให้เป็นเพลงนิยมไปทั้งโลก
หมวดหมู่:ซิงเกิลในปี พ.ศ. 2535
เลสเตอร์

เลสเตอร์ (Leicester; /ˈlɛstɚ/; สะกดย่อ: LES-tɚ; แลสเตอร์) เป็นนครและเขตสภาเอกรูปในภาคมิดแลนด์สตะวันออกของประเทศอังกฤษ และเป็นเมืองหลวงของเทศมณฑลเลสเตอร์เชอร์ เมืองตั้งอยู่บนฝั่งแม่น้ำซอร์และอยู่ใกล้กับขอบตะวันออกของเขตป่าสงวนแห่งชาติ เมืองตั้งอยู่ทางทิศตะวันออกเฉียงเหนือของเบอร์มิงแฮมและคอเวนทรี อยู่ทางทิศใต้ของนอตทิงแฮม และอยู่ทางทิศตะวันตกของปีเตอร์โบโร
เขตการปกครองของเลสเตอร์มีประชากรเมื่อกลางปี 2016 ทั้งสิ้น 348,300 คน ซึ่งเพิ่มขึ้นจากเมื่อปี 2011 (329,839) ประมาณ 18,500 คน (ร้อยละ 5.%) ทำให้เลสเตอร์เป็นเทศบาลที่มีประชากรมากเป็นอันดับที่สองของภาคมิดแลนด์สตะวันออก และเป็นเขตเมืองที่มีประชากรมากเป็นอันดับที่ 11 ของอังกฤษและมากเป็นอันดับที่ 13 ของสหราชอาณาจักร
เลสเตอร์เป็นจุดเชื่อมต่อของทางรถไฟสองสายหลัก ได้แก่ สายหลักมิดแลนด์ซึ่งวิ่งในแนวเหนือ-ใต้ และสายครอสคันทรีซึ่งวิ่งในแนวตะวันออก-ตะวันตกจากเบอร์มิงแฮมไปยังลอนดอนสแตนสเต็ด เช่นเดียวกันกับการเป็นจุดตัดผ่านระหว่างมอเตอร์เวย์สาย M1 และ M69 และทางหลวงสาย A6 และ A46 เลสเตอร์เป็นที่ตั้งของสโมสรฟุตบอลเลสเตอร์ซิตีและสโมสรรักบี้เลสเตอร์ไทเกอส์

**อ้างอิง**

**แหล่งข้อมูลอื่น**
 เลสเตอร์- เลสเตอร์- title=Leicester City Council

หมวดหมู่:นครในสหราชอาณาจักร
หมวดหมู่:เมืองในเทศมณฑลเลสเตอร์เชอร์
หมวดหมู่:เมืองเทศมณฑลในอังกฤษ
จาเรด เลโท

จาเรด โจเซฟ เลโท (Jared Joseph Leto) เกิดเมื่อวันที่ 26 ธันวาคม ค.ศ. 1971 เป็นนักแสดง นักดนตรีชาวอเมริกัน มีผลงานแสดงครั้งแรกในบท จอร์แดน คาทาลาโน ในซีรีส์ทางโทรทัศน์เรื่อง My So-Called Life ทำให้เขาก้าวสู่วงการแสดงภาพยนตร์ มีผลงานอย่าง ภาพยนตร์ที่ได้รับเสียงวิจารณ์อย่าง  Requiem for a Dream 
นอกจากงานด้านการแสดง เลโทยังเป็นนักร้องนำและกีตาร์ริทึม และเป็นคนแต่งเพลงหลักให้กับวงร็อก เทอร์ตีเซคันด์สทูมารส์
เลโทและพี่ชาย แชนนอน เลโท เริ่มต้นตั้งวงดนตรีที่ลอสแอนเจลิสในปี 1998 โดยเซ็นสัญญากับค่าย Immortal records และ Virgin records โดยมีอัลบั้มเปิดตัวในปี 2002 ใช้ชื่อเดียวกับชื่อวงคือ '"Thirty Seconds to Mars" และยังคงมีผลงานออกมาอย่างต่อเนื่องจนถึงปัจจุบัน ซึ่งเลโทยังได้มีโอกาสกำกับมิวสิกวิดีโอของวง เช่น "The Kill" (2006), "Kings and Queens" (2009), และ "Hurricane" (2010)
หมวดหมู่:นักแสดงอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:นักดนตรีชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากรัฐลุยเซียนา
หมวดหมู่:ผู้กำกับภาพยนตร์ชาวอเมริกัน
สเตอร์ลิง (แก้ความกำกวม)

สเตอร์ลิง (Sterling) อาจหมายถึง- สเตอร์ลิง เมืองในสกอตแลนด์- สเตอร์ลิง (รัฐเวอร์จิเนีย) เมืองในรัฐเวอร์จิเนีย สหรัฐอเมริกา- ปอนด์สเตอร์ลิง มาตราเงินของอังกฤษ
หมวดหมู่:หน้าแก้ความกำกวมชื่อสถานที่
วิลเมอร์ วาลเดอร์รามา

วิลเมอร์ แอนโทนิโอ วาลเดอร์รามา (Wilmer Antonio Valderrama) เกิดเมื่อวันที่ 30 มกราคม ค.ศ. 1980 เป็นนักแสดงชาวอเมริกัน เป็นที่รู้จักในบท เฟซ ในซิตคอมเรื่อง That '70s Show เขายังเป็นพิธีกรให้รายการซีรีส์ทางช่องเอ็มทีวีที่ชื่อ Yo Momma และยังให้เสียงภาคแมนนีในรายการเด็กที่ชื่อ Handy Manny

**ผลงาน**
ร่วมแสดง:
*Summer Catch (2001)
*Party Monster (2003)
*Clifford's Really Big Movie (2004) (voice)
*Beauty Shop (2005)
*The Darwin Awards (2006)
*Zoom (2006)
*Fast Food Nation (2006)
*Unaccompanied Minors (2006)
*El Muerto (2007)also known as- THE DEAD ONE
*The Condor (2007) (voice)
*Save the Date (2007)
*Columbus Day (2008)
*Days of Wrath (2008)
*CHiPs (2009)
ภาพยนตร์สั้น:
*La Torcedura (2004) 
*Longtime Listener (2006)
*What a Girl Wants (2005)

**แหล่งข้อมูลอื่น**
หมวดหมู่:นักแสดงอเมริกัน
หมวดหมู่:บุคคลจากไมแอมี
แม่แบบ:กล่องข้อมูล บุคคลในตระกูลเมดิชิ

}} |
}}

บทความในหมวดหมู่ตระกูลเมดิชิ
บุคคลในตระกูลเมดิชิ
บุคคลในตระกูลเมดิชิ
แม่แบบ:Wikia/doc

==Usage**
All parameters are optional.
 Example: wiki not in Wikia/list
 -  ArticleTitle
 Note how the 2nd input (DeprecatedWikiTitle) was ONLY used because the 1st input, the wiki (FakeWikiName), was not found in Template:Wikia/list.  If this ever happens to your wiki link, please add to the list.

**Compliance with policies and guidelines**
Regardless of whether an external link is made with a template like this one, or typed manually into an article, all links must comply with Wikipedia's policies and guidelines.  No website should be linked from a Wikipedia article unless its inclusion is justifiable according to the WP:External links guideline and common sense. The burden of providing this justification is on the person who wants to include an external link.  The most common concerns with Wikia links are:- WP:COPYLINK:  Editors must not link to pages or websites that violate other people's copyrights.  Wikipedia has high standards on this point, and links that do not meet the standard may not be linked in Wikipedia articles.- WP:ELNO#EL12: Editors should generally avoid linking to open wikis, except those with a substantial history of stability and a substantial number of editors.  (An open wiki is one that allows any person to make changes to the contents, without registration or advance approval; not all Wikia sites are open wikis.)- WP:ELNO#EL4:  Editors should not link to any website, including Wikia sites, if the purpose of the link is to promote the website, such as by attracting new readers and editors.  This may also represent an abuse of a conflict of interest or spamming.- WP:ELNO#EL1:  Every external link should provide a unique resource beyond what an ideal Wikipedia article would contain.  Generally, if the Wikia page does not provide substantially more information than could be included on Wikipedia, then it should not be linked.
Links to Wikia.com, and to any other websites, that do not comply with Wikipedia's standards, may be removed by any editor.

**See also**
 Wikia content attribution template for text imported into Wikipedia from Wikia
เบลก ไลฟ์ลี

เบลก คริสตีนา ไลฟ์ลี (Blake Christina Lively) เกิดเมื่อวันที่ 25 สิงหาคม ค.ศ. 1987 เป็นนักแสดงชาวอเมริกัน เบลกมีชื่อเสียงจากการรับบทเป็น เซรีนา แวน เดอ วูดเซน ในละครชุดทางโทรทัศน์เรื่อง แสบใสไฮโซ (Gossip Girl) และยังมีผลงานภาพยนตร์ในเรื่อง กางเกงมหัศจรรย์ (The Sisterhood of the Traveling Pants) ทั้ง 2 ภาคอีกด้วย
เบลกมีผลงานในวงการบันเทิงครั้งกับภาพยนตร์เรื่อง แซนด์แมน ในปี ค.ศ. 1998 ก่อนจะเป็นที่รู้จักในวงกว้างมากยิ่งขึ้นจากการรับบท บริดเจ็ต ใน กางเกงมหัศจรรย์ ซึ่งจากบทนี้ ทำไห้เธอได้ถูกเสนอชื่อเข้าชิงรางวัลทีนชอยส์อวอร์ดสอีกด้วย เบลกมีผลงานอีกครั้งในละครชุดแนวดราม่าสำหรับวัยรุ่น เรื่อง แสบใสไฮโซ โดยเธอรับบทเป็น เซรีนา แวน เดอ วูดเซน วัยรุ่นในสังคมชั้นสูงของนิวยอร์กซิตี้ ในปี 2015 เธอรับบทเป็น อดาไลน์ โบว์แมน ในภาพยนตร์เรื่อง อดาไลน์ หยุดเวลา รอปาฏิหาริย์รัก
ปัจจุบันเบลกแต่งงานกับ ไรอัน เรย์โนลด์ส โดยจัดพิธีขึ้นที่ Boone Hall Plantation ในเมืองเม้าท์เพรสเซินท์ รัฐเซาธ์แคโรไลน่า

**ผลงาน**

**ภาพยนตร์**

**โทรทัศน์**

**รางวัลและการเสนอชื่อ**

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
ปูเสฉวนบก

ปูเสฉวนบก (land hermit crab) เป็นปูเสฉวนในสกุล Coenobita (มาจากคำในภาษาละตินว่า coenobivm และคำในภาษากรีกโบราณว่า κοινόβιον แปลว่า "ชีวิตในประชาคม, อาราม") มีทั้งหมด 15 ชนิด ขนาดโตเต็มที่ประมาณ 5 นิ้ว มีรูปร่างหน้าตาคล้ายปูเสฉวนทั่วไป  และอาศัยอยู่ในเปลือกหอย แต่ไม่สามารถที่จะอาศัยอยู่ในน้ำได้ เนื่องจากระบบการหายใจถูกพัฒนาให้รับออกซิเจนโดยตรง ถ้าลงไปในน้ำจะสำลักน้ำตายได้เหมือนปูมะพร้าว (Birgus latro) แต่จะลงไปกินน้ำทะเลเพื่อต้องการเกลือแร่ อีกทั้งยังต้องการน้ำจืดอีกด้วย
ปูเสฉวนบกมีถิ่นกำเนิดที่ทวีปอเมริกาเหนือ, ทะเลแคริบเบียน, หมู่เกาะเบอร์มิวดา, ออสเตรเลีย และอินโดนีเซีย จะอาศัยอยู่บนบกหรือในป่าริมชายทะเล กินอาหารจำพวกซากพืช ซากสัตว์เหมือนปูเสฉวนทั่วไป
ปัจจุบันปูเสฉวนบกกำลังได้รับความนิยมในฐานะเป็นสัตว์เลี้ยง โดยเฉพาะในสหรัฐอเมริกา ซึ่งผู้เลี้ยงนิยมใช้สีทาบนเปลือกหอยให้เป็นสีสันและลวดลายต่าง ๆ แต่เป็นปูที่ค่อนข้างมีความยุ่งยากในการเลี้ยง เนื่องจากถึงแม้ว่าจะอาศัยอยู่บนบกก็ตาม แต่ในสถานที่เลี้ยงต้องใช้ความชุ่มชื้นด้วย และปูพื้นด้วยกรวดทรายและขอนไม้หรือมะพร้าวผุ และมีความจำเป็นต้องใช้แคลเซียมเพื่อเป็นแร่ธาตุด้วย ไม่เช่นนั้นอาจตายได้

**รูปภาพ**

**ดูเพิ่ม**
 ปูมะพร้าว

**อ้างอิง**

**แหล่งข้อมูลอื่น**
หมวดหมู่:ปูเสฉวนหมวดหมู่:ครัสเตเชียนที่เป็นสัตว์เลี้ยง
แม่แบบ:Hugo Award template footer

* รายชื่อฉบับเต็ม- 1946–1960- 1961–1980- 1981–2000- 2001–ปัจจุบัน
การใช้งาน: ใช้แม่แบบนี้ใน :หมวดหมู่:แม่แบบรางวัลฮิวโก ต่อท้ายชุดโค้ด "|below   =" ที่ส่วนล่างสุดของกล่องนำทาง ในรูปแบบ  

eg For each of the Hugo Award Best Novel series of templates, use the form 
. 
Do not include the years for the smaller versions of the templates. These are added automatically.
หมวดหมู่:แม่แบบรางวัลฮิวโก
ปลาหมอบัตเตอร์

ปลาหมอบัตเตอร์ (Zebra tilapia, Zebra cichlid; Heterotilapia buttikoferi)  ปลาน้ำจืดชนิดหนึ่ง  ในวงศ์ปลาหมอสี (Cichlidae) มีรูปร่างคล้ายปลานิล (Oreochromis niloticus) หรือปลาทิลอาเพียชนิดอื่น ซึ่งเคยอยู่ร่วมกันในสกุล Tilapia มาก่อน  ซึ่งปัจจุบันเป็นชื่อพ้อง
จัดเป็นปลาในวงศ์ปลาหมอสีชนิดหนึ่งที่มีขนาดใหญ่  มีสีสันลวดลายสวยงาม ลำตัวเป็นเส้นขีดสีคล้ำพาดขวางตลอดทั้งตัวสีเหลืองหรือขาว สามารถปรับเปลี่ยนสีได้ตามอารมณ์และสภาวะแวดล้อม
มีขนาดโตเต็มที่ประมาณ 40 เซนติเมตร โดยลายจะจางลงไปเมื่อปลาโตเต็มที่ มีถิ่นกำเนิดในทวีปแอฟริกาแถบตะวันตก และพบมากที่สุดที่ประเทศไลบีเรีย มีอุปนิสัยค่อนข้างดุร้าย ก้าวร้าว 
สำหรับในประเทศไทย ปลาหมอบัตเตอร์นับว่าเป็นปลาหมอสีที่มีราคาถูก จึงมีผู้เลี้ยงแล้วนำไปปล่อยลงแหล่งน้ำธรรมชาติมากมาย จนกลายเป็นชนิดพันธุ์ต่างถิ่นชนิดหนึ่งไปแล้ว เช่นเดียวกับปลานิล 

**อ้างอิง**

**แหล่งข้อมูลอื่น**
  รูปและข้อมูลปลาหมอบัตเตอร์
หมวดหมู่:วงศ์ปลาหมอสี
หมวดหมู่:ปลาตู้
หมวดหมู่:ปลาแอฟริกา
หมวดหมู่:ชนิดพันธุ์ต่างถิ่น
บีฟเค้ก

นักมวยปล้ำอาชีพ แรนดี ออร์ตัน ในปี 2006 ที่มีรูปร่างได้ว่าเป็นแบบ บีฟเค้ก ที่มีกล้ามและใส่ชุดน้อยชิ้น
บีฟเค้ก (Beefcake) หรือ ชายกล้ามใหญ่ เป็นคำที่ใช้เรียกการเปลือยหรือกึ่งเปลือยของชายเพื่ออวดสรีระ และยังหมายถึง การแบ่งประเภท ลักษณะบุคคล มักใช้กับผู้ชายที่มีแรงดึงดูดทางเพศสูง ที่มีรูปร่างดีแต่ความหมายนี้ก็ยังขยายรวมถึงคนที่สนใจในการฟิตเนส เพาะกาย และยกน้ำหนัก

**นักแสดง**
นักแสดงในลักษณะบีฟเค้ก มีใช้ไม่นานไปกว่าการใช้คำว่า ชีสเค้ก ของนักแสดงหญิง อย่างไรก็ตามในต้นทศวรรษ 1920 ก็มีภาพถ่ายดาราอย่าง รูดอล์ฟ วาเลนทิโน และเรมอน โนวาร์โร ที่มีรูปร่างดี ภาพถ่ายรูปร่างดารารูปร่างดีก็ยังมีน้อยอยู่ในช่วงต้นของยุคถ่ายภาพ นอกเหนือจากดาราภาพยนตร์อย่าง จอห์นนี วีสมิวเลอร์ (ทาร์ซาน) และบัสเตอร์ แครบบ์ จนในทศวรรษ 1940 การถ่ายภาพเปลือยด้านบนเริ่มสูงขึ้น อย่างเช่นดาราหน้าตาหล่อ ๆ อย่าง ไทรอน พาวเวอร์ล ,กาย เมดิสัน, สเตอริง เฮย์เดน และวิกเทอร์ มาชัวร์ และในทศวรรษ 1950 ก็เริ่มมีภาพยนตร์ นิตยสาร ที่มีฉากวิ่ง ใส่กางเกงว่ายน้ำ อย่างเช่นนักแสดงอย่าง โทนี เคอร์ทิส, ร็อก ฮัดสัน, แท็บ ฮันเตอร์, เจฟฟ์ แชนด์เลอร์, โรเบิร์ต คอนราด และ โรเบิร์ต แว็กเนอร์ ในชวงนี้ยังเป็นยุคการเติบโตของนิตยสารเพาะกาย ที่ได้รับความนิยมต่อเนื่องมาจนปัจจุบัน เช่นเดียวกับหนังนักกล้าม ก็มีดาราอย่าง สตีฟ รีฟส์ ที่มักจะถอดเสื้อ ในภาพยนตร์ต่อสู้และผจญภัย
นักแสดงอื่นที่มีโอกาสได้ถ่ายแบบบีฟเค้ก อย่างเช่น เออร์รอล ฟลีน, โรเบิร์ต เทย์เลอร์, จอห์น เพย์น, เจฟฟรีย์ ฮันเตอร์,โรรี คาลเฮาน์, ปีเตอร์ ลูปัส, ร็อด เทย์เลอร์ และโจ ดาลเลสอันโดร และในบางภาพยนตร์ของเอลวิส เพรสลีย์ ก็มีฉากเปลือยอก

**1970 ถึงปัจจุบัน**
คู่แฝดคาร์ลสัน ที่มีผลงานถ่ายแบบและนิตยสาร ที่มีทั้งเปลือยหรือโป๊
ตั้งแต่ทศวรรษ 1970 นักแสดงอย่าง แซม เจ. โจนส์, ทอม เซลเลก, มาร์ก ฮาร์มอน, วิกเทอร์ เว็บสเตอร์, หรืออดีตนายแบบกางเกงใน คาลวินไคลน์ แอนโทนิโอ ซาบาโต จูเนีย และปีเตอร์ สตีล ก็ถ่ายภาพในลักษณะบีฟเค้ก ในทศวรรษ 1970 ถือเป็นยุคทองของบีฟเค้ก กับการออกครั้งแรกของนิตยสารเพลย์เกิร์ล ที่มีภาพเปลือยเต็มตัวผู้ชาย และนิตยสารคอสโมโพลิแทน กับภาพกึ่งเปลือย ที่มีนักแสดงอย่าง เบิร์ต เรย์โนลดส์ และความนิยมเพิ่มขึ้นของอุตสาหกรรมหนังโป๊ ที่ทำให้เพิ่มฐานผู้บริโภคไปสู่ทั้งในนิตยสารและภาพยนตร์
ทุกวันนี้ ถือว่าเป็นเรื่องปกติที่จะเห็นการถ่ายแบบแบบบีฟเค้ก ในเหล่าบรรดาชายเซ็กซ์ซิมโบลของวงการอย่าง นักแสดง แบรด พิตต์ และฮิวจ์ แจ็กแมน ที่ขึ้นปกในนิตยสารในนิตยสารยั่วยวนของผู้หญิง ขณะที่นักแสดงและนายแบบทั้งหลายก็ถ่ายภาพที่เข้มครึมน้อยลง
ในสื่อโฆษณา นายแบบบีฟเค้ก ก็ได้รับความนิยมในโฆษณาที่ประกอบด้วยฉากร้อนแรง อย่างเช่นโฆษณาโดยดาราอังกฤษ นิก คาเมน ที่ได้รับความนิยมในปี 1985 ในโฆษณาลีวายส์ ชุด "Launderette" ที่เขาถอดเสื้อผ้าออกเพื่อทำลายให้กับกางเกงยีนส์ปี 1950 ในร้านซักผ้าสาธารณะ ที่เขารอในกางเกงบ็อกเซอร์ตัวเดียว ภาพยนตร์โฆษณาตัวนี้ได้รับเลือกเป็น หนึ่งใน 100 โฆษณาโทรทัศน์ที่ดีที่สุด ในปี 2000 และในโฆษณาอื่น ๆ ก็ยังมีการเปลือยอก หรือแม้กระทั่งโป๊เลยก็มี
ในปี 1997 ในตอนที่ 2 ของแอนิเมชันอันโด่งดัง เรื่อง เซาท์พาร์ก ที่มีอีริก คาร์ตแมน โฆษกในเรื่องออกผลิตภัณฑ์อาหารเสริม Weight Gain 4000 ในตอนนั้น คาร์ตแมนได้พูดเครื่องหมายการค้าว่า "BEEFCAAAAKE!" นอกจากนี้ นักเพาะกายมืออาชีพหลายคนก็มีผลงานโฆษณา อย่างอาหารเสริม การออกกำลัง หรือแม้กระทั่งในวิดีโอฝึกหัด สาธิตออกกำลังกาย
ภาพยนตร์ในปี 1998 เรื่อง Beefcake ที่มีรายละเอียดของ Athletic Model Guild บริษัทที่เป็นที่รู้จักในภาพของผู้ชายในหลากหลายสิ่งพิมพ์

**อ้างอิง**
หมวดหมู่:การเพาะกาย
หมวดหมู่:ผู้ชาย
ศิลปะคลาสสิก

ศิลปะคลาสสิก (Classics) เป็นสาขาการศึกษาด้านมานุษยวิทยาซึ่งประกอบด้วยการศึกษาเกี่ยวกับภาษา วรรณกรรม ปรัชญา ประวัติศาสตร์ ศิลปกรรม โบราณคดี และวัฒนธรรมต่างๆ ของดินแดนในแถบเมดิเตอเรเนียนในยุคโบราณ โดยเฉพาะอย่างยิ่งกรีกโบราณและโรมันโบราณในช่วงยุคสำริด (ประมาณ 3,000 ปีก่อนคริสตกาล จนถึงยุคมืด ราว ค.ศ. 500) ในตอนแรกความหมายของ ยุคคลาสสิก หมายถึงยุคแรกๆ ของอารยธรรมของมนุษยชาติโดยทั่วไป แต่ในเวลาต่อมาใช้ในความหมายถึงวัฒนธรรมกรีกโบราณและโรมันโบราณเท่านั้น ดังนั้นการศึกษาอารยธรรมของอียิปต์โบราณจึงมิได้รวมอยู่ในความหมายนี้ อย่างไรก็ดี นักศึกษาศิลปะคลาสสิกในปัจจุบันได้ขยายขอบเขตการศึกษาในสาขานี้ออกไปครอบคลุมถึงอารยธรรมในโลกตะวันออกด้วย เช่นจักรวรรดิเปอร์เซีย ราชอาณาจักรอินเดียโบราณ เป็นต้น
หมวดหมู่:กรีซโบราณ
หมวดหมู่:โรมันโบราณ
หมวดหมู่:การศึกษายุคคลาสสิก
ฟรันเชสโกที่ 1 เด เมดีชี

ฟรานเชสโคที่ 1 เดอ เมดิชิ (Francesco I de' Medici, Grand Duke of Tuscany; Francesco I de' Medici, Duca di Firenze e granduca di Toscana)  (25 มีนาคม ค.ศ. 1541 - (17 ตุลาคม ค.ศ. 1587) ฟรานเชสโคที่ 1 เดอ เมดิชิปกครองทัสเคนี ระหว่างปี ค.ศ. 1574 ถึงปี ค.ศ. 1587 
ฟรานเชสโคเกิดเมื่อวันที่ 25 มีนาคม ค.ศ. 1541 ที่เมืองฟลอเรนซ์ในประเทศอิตาลี เป็นบุตรของ โคสิโมที่ 1 เดอ เมดิชิ และเอเลเนอร์แห่งโทเลโด และปกครองทัสเคนีในฐานะตัวแทนของโคสิโมที่ 1 ตั้งแต่ปี ค.ศ. 1564 
ฟรานเชสโคที่ 1 เดอ เมดิชิสมรสกับอาร์คดัชเชสโยฮันนาแห่งออสเตรีย (Johanna of Austria) เมื่อวันที่ 18 ธันวาคม ค.ศ. 1565 พระราชธิดาองค์สุดท้องของจักรพรรดิเฟอร์ดินานด์ที่ 1 แห่งจักรวรรดิโรมันอันศักดิ์สิทธิ์ และแอนนาแห่งโบฮีเมียและฮังการี หลังจากการพิจารณาสตรีอื่นๆ ก่อนหน้านั้นรวมทั้งเจ้าหญิงเอลิซาเบธแห่งสวีเดน แต่จากหลักฐานต่างเท่าที่ทราบเป็นการแต่งงานที่ไม่มีความสุขเท่าใดนัก  โยฮันนามีความคิดถึงบ้านเมืองในออสเตรียและฟรานเชสโคก็เป็นสามีที่ไม่ได้เอาใจภรรยาหรือมีความซื่อตรงต่อภรรยา โยฮันนาถึงแก่กรรมเมื่ออายุเพียงสามสิบปีในปี ค.ศ. 1578
ไม่นานหลังจากโยฮันนาถึงแก่กรรมฟรานเชสโคก็แต่งงานกับภรรยาน้อยจากเวนิสบิอังคา คัพเพลโล (Bianca Cappello) หลังจากบิอังคาทิ้งสามีที่เป็นข้าราชการ เพราะการที่แต่งงานกันอย่างรวดเร็วก็ทำให้เกิดข่าวลือว่าฟรานเชสโคและบิอังคาสมคบกันวางยาพิษโยฮันนา และมีหลักฐานว่าฟรานเชสโคสร้างและตกแต่งวิลลาเมดิเซียดิพราโตลิโน (Villa  Medicea di Pratolino) ให้แก่บิอังคา แต่บิอังคาไม่เป็นที่นิยมในหมู่ชาวฟลอเรนซ์ ทั้งสองคนไม่มีบุตรธิดาด้วยกันแต่ฟรานเชสโครับอุปการะเพลเลกรินาและอันโทนิโอลูกสาวและลูกชายจากการแต่งงานครั้งแรกของบิอังคา อันโทนิโอได้รับเป็นบุตรบุญธรรมโดยบิอังคาตั้งแต่ยังเป็นทารกเพื่อจะยกให้ฟรานเชสโคในฐานะ “ลูกของทั้งสองคน” โดยการเป็น “ลูกหลง” (changeling) 
ไฟล์:FrancescodeMedici.jpg|left|200px|thumb|ฟรานเชสโคที่ 1 เดอ เมดิชิเมื่อยังเด็กเขียนโดยบรอนซิโน
ฟรานเชสโคก็เช่นเดียวกับบิดาที่เป็นผู้ใช้อำนาจอย่างเฉียบขาดแต่ขณะที่โคสิโมสามารถรักษาความเป็นอิสระของฟลอเรนซ์ไว้ได้ฟรานเชสโคกลับปฏิบัติตัวเป็นเมืองขึ้นของจักรวรรดิโรมันอันศักดิ์สิทธิ์ของพ่อตา นอกจากนั้นก็ยังเรียกเก็บภาษีอย่างหนักเพื่อเอาไปให้จักรวรรดิ
ฟรานเชสโคยังคงดำเนินการอุปถัมภ์ศิลปะต่อจากโคสิโมและเป็นผู้สร้างโรงละครเมดิชิและก่อตั้ง Accademia della Crusca ฟรานเชสโคมีความสนใจในการผลิตและวิทยาศาสตร์อย่างสมัครเล่น และได้ก่อตั้งโรงงานพอร์ซีเลนและกระเบื้องแต่ก็ไม่ประสบความสำเร็จจนหลังจากฟรานเชสโคเสียชีวิตไปแล้ว แต่ความสนใจในทางเคมีและการเล่นแร่แปรธาตุเป็นความสนใจอย่างจริงจัง ฟรานเชสโคใช้เวลาเป็นชั่วโมงๆ ในห้องทดลองส่วนตัวในพาลัซโซเว็คคิโอ (Palazzo Vecchio) ซึ่งมีงานสะสมธรรมชาติวิทยาและหินต่างๆ ของฟรานเชสโคเอง
ฟรานเชสโคและบิอังคาเสียชีวิตในวันเดียวกันซึ่งอาจมีสาเหตุมาจากการถูกวางยา แต่นักประวัติศาสตร์กล่าวว่าทั้งสองคนเป็นไข้มาเลเรียตาย แต่หลักฐานล่าสุดของนักวิทยาศาสตร์ชาวอิตาลีทำให้หันกลับไปสนับสนุนทฤษฎีที่ว่าถูกวางยาพิษ ผู้ครองทัสเคนีต่อมาคือเฟอร์ดินานโดที่ 1 เดอ เมดิชิ แกรนดยุคแห่งทัสเคนี (Ferdinando I de' Medici, Grand Duke of Tuscany) น้องคนรองของฟรานเชสโค

**อ้างอิง**

**ดูเพิ่ม**
 ตระกูลเมดิชิ 

**แหล่งข้อมูลอื่น**
  The Medici Archive Project date=2009-05-01 -  ประวัติตระกูลเมดิชิ
หมวดหมู่:บุคคลที่เกิดในปี พ.ศ. 2084
หมวดหมู่:ขุนนางอิตาลี
ฟรานเชสโค
หมวดหมู่:บุคคลจากฟลอเรนซ์
หมวดหมู่:แกรนด์ดยุกแห่งตอสคานา
หมวดหมู่:เจ้าชายตอสคานา
ปลาหมอคอนวิค

ปลาหมอคอนวิค หรือ ปลาหมอม้าลาย (Convict cichlid, Zebra cichlid) เป็นปลาน้ำจืดในวงศ์ปลาหมอสี (Cichlidae) ชนิดหนึ่ง มีชื่อวิทยาศาสตร์ว่า Amatitlania nigrofasciata มีถิ่นกำเนิดในอเมริกากลาง จัดเป็นปลาหมอสีขนาดเล็ก มีขนาดความยาวเต็มที่ไม่เกิน 6 นิ้ว ตัวผู้และตัวเมียสามารถแยกได้อย่างชัดเจน โดยตัวผู้จะมีลายสลับขาวดำ 8-9 ปล้อง  หัวโหนก ครีบแหลมยาว  และมีลำตัวใหญ่กว่าตัวเมีย ในขณะที่ตัวเมียครีบก้นมีสีเหลือบเขียว ส่วนท้องมีสีส้ม และขนาดเล็กกว่าตัวผู้ นอกจากนี้ยังมีปลาที่มนุษย์คัดสายพันธุ์จนเป็นสีขาวจากการขาดเมลานิน ซึ่งพบเห็นเป็นปลาสวยงามได้ทั่วไปเช่นเดียวกับปลาสีดั้งเดิม
ปลาหมอคอนวิค เป็นปลาหมอสีชนิดหนึ่งที่ได้รับความนิยมเลี้ยงเป็นปลาสวยงาม ถึงแม้จะเป็นปลาหวงถิ่นที่ก้าวร้าว แต่ก็มีขนาดเล็กและเลี้ยงง่ายมีความทนทาน สามารถเพาะขยายพันธุ์ในที่เลี้ยงได้ โดยปลาจะสามารถแพร่พันธุ์ได้ตั้งแต่มีความยาว 1.5 นิ้ว  ปลาในที่เลี้ยงที่จับคู่กันแล้ว มักวางไข่ในภาชนะดินเผา โดยปลาทั้งตัวผู้และตัวเมียจะช่วยกันดูแลไข่และลูกอ่อน

**รูปภาพ**

**อ้างอิง**

**แหล่งข้อมูลอื่น**
  รูปและข้อมูลปลาหมอคอนวิค
หมวดหมู่:วงศ์ย่อยปลาหมอสี
หมวดหมู่:ปลาตู้
เพลย์เกิร์ล

เพลย์เกิร์ล (italic=yes) เป็นนิตยสารโป๊และไลฟ์สไตล์สำหรับผู้หญิง ออกเป็นรายเดือน ตีพิมพ์ในสหรัฐอเมริกา มีรูปภาพกึ่งเปลือยหรือเปลือยกายของผู้ชาย นิตยสารก่อตั้งในปี 1973 ในช่วงที่มีการเคลื่อนไหวเกี่ยวกับสิทธิสตรีและตอบโต้การออกมาของนิตยสารโป๊อย่างเช่น เพลย์บอย และ เพนท์เฮาส์ ที่มีรูปภาพผู้หญิงเปลือย
ถึงแม้ว่าในการตลาดจะมีกลุ่มเป้าหมายเป็น ผู้หญิงแท้ มิเชล ซิปป์ บ.ก. ก็ยังได้พูดไว้ในปี 2003 ว่า "กลุ่มผู้อ่านที่เป็นเกย์ มีประมาณ30%" และเสริมต่อว่า "นี่เป็นนิตยสารบันเทิงสำหรับผู้หญิง เพราะยังไม่มีนิตยสารใดที่จัดเนื้อหาของผู้หญิงอย่างนี้ แต่เราก็รักกลุ่มผู้อ่านที่เป็นเกย์เช่นกัน" ในปี 2003 มาร์ก กราฟฟ์ ประธานของ Trans Digital Media ผู้จัดการแบรนด์ของ เพลย์เกิร์ลทีวี กล่าวว่า 50% ของผู้อ่านเพลย์เกิร์ลเป็นผู้อ่านเกย์ผู้ชาย
ประวัติของนิตยสาร เพลย์เกิร์ล นี่คือนิตยสารที่ถ่ายภาพเปลือยผู้ชาย ยกเว้นในฉบับแรก ๆ ในปี 1973 ที่ไม่มีภาพเปลือย โดยทั่วไปแล้วนิตยสาร เพลย์เกิร์ล ในช่วงหลัง ๆ จะมีถ่ายภาพอวัยวะเพศชายแข็งตัว และเริ่มมีนายแบบที่ไม่ใช่เชื้อชาติคอเคเชียนมากขึ้น โดยทั่วไปแล้วจะมักมีนายที่ขริบหนังหุ้มปลายอวัยวะเพศแล้ว แต่หลัง ๆ ก็มีผู้ชายที่มีหนังหุ้มปลายองคชาตเพิ่มด้วย
เพลย์เกิร์ล ตีพิมพ์เป็นภาษาอังกฤษ และยังจำหน่ายในประเทศที่ไม่ได้ใช้ภาษาอังกฤษ อย่าง เยอรมนี (1978-1980 และ 1989-2003), ฝรั่งเศส (1978), ออสเตรเลีย (1985-88, และใน Interlude ในปี 1991), เนเธอร์แลนด์ (1987-88), ประเทศอังกฤษ (1992-93), แอฟริกาใต้ (1995), บราซิลและรัสเซีย (2004-?), และในฉบับภาษาสเปน (1992-93)

**อ้างอิง**
หมวดหมู่:สื่อลามกอนาจาร
หมวดหมู่:นิตยสารผู้หญิง
หมวดหมู่:นิตยสารรายเดือน
หมวดหมู่:นิตยสารอเมริกัน
__INDEX__
__NEWSECTIONLINK__
หมวดหมู่:ปืนต่อต้านอากาศยาน

ปืนต่อต้านอากาศยาน(anti-aircraft gun)แรกเริ่มในยุคแรกที่มีการนำอากาศยานมาใช้ในสงครามโลกครั้งที่ 1 ได้ใช้ปืนเล็กยาวในการป้องกันเนื่องจากในยุคนั้นอากาศยานผลิตจากผ้าและไม้ อีกทั้งมีความเร็วไม่มากและระยะบินไม่ห่างจากพื้นมากนัก ต่ิอมาได้มีการพัฒนาให้มีรูปแบบที่เหมาะสมยิ่งขึ้นโดยใช้ปืนกลประกอบขาตั้งเพื่อเพิ่มประสิทธิภาพในการต่อสู้
หมวดหมู่:อาวุธปืน